# Reconeixement internacional de la República Popular de Donetsk i la República Popular de Luhansk

En aquest article s'examina el reconeixement internacional de les autoproclamades República Popular de Donetsk (RPD) i República Popular de Luhansk (RPL) que es van escindir d'Ucraïna a l'abril del 2014 i van existir fins al 30 de setembre del 2022, data de la seva annexió a Rússia.
Ucraïna, que no va reconèixer la RPD i la RPL com a estats, les va considerar organitzacions terroristes i separatistes, governs titella, organitzades i armades per la Federació Russa, que amb el suport de l'exèrcit rus conqueriren i retingueren il·legalment el territori ucraïnès. Els territoris, controlats per la RPD i la RPL d'acord amb la legislació ucraïnesa es consideraven aleshores ocupats temporalment per Rússia.
La primera entitat que va reconèixer la independència d'ambdós territoris fou Ossètia del Sud, que té un reconeixement molt limitat. Les repúbliques foren estats amb reconeixement escàs, ja que només van ser reconegudes per tres estats membres de l'ONU (Rússia, Síria i Corea del Nord). Entre el 24 de maig de 2014 al 18 de maig de 2015 foren els membres fundadors de la Unió confederada de les Repúbliques Populars (Nova Rússia). Alhora la independència d'aquests estats només fou reconeguda per l'estat escassament reconegut d'Abkhàzia, Síria, Corea del Nord i per Rússia.
La República Popular de Lugansk i la República Popular de Donetsk foren annexionades per Rússia el 30 de setembre de 2022, juntament amb les províncies de Kherson i Zaporíjia (ocupades per l'exèrcit rus arran de la invasió russa d'Ucraïna del 2022), mitjançant l'aprovació del que Rússia ha descrit com un referèndum.
L'annexió va ser sol·licitada a la Federació russa després de la celebració del dit referèndum. Aquesta és considerada il·legal per les Nacions Unides.

## Història

El 7 d'abril de 2014 el Consell Suprem de la RPD va proclamar la creació de la República Popular de Donetsk mentre es duia a terme la Guerra al Donbàs.
El 27 d'abril de 2014 durant la manifestació a prop de l'edifici del departament provincial de l'SBU ocupat pels partidaris de la RPL es va proclamar la República Popular de Luhansk.
L'11 de maig de 2014 en el territori, controlat per la RPD i RPL, es varen celebrar referèndums sobre l'autodeterminació (vegeu l'article Referèndum sobre l'estatut polític de Donetsk i Luhansk de 2014), que no foren reconeguts per cap estat membre de l'ONU.
El 12 de maig de 2014 a base dels resultats del referèndum es va proclamar la independència de la RPD i de la RPL respecte Ucraïna.
El 14 de maig de 2014 el Consell Suprem de la RPD va aprovar la constitució de la República Popular de Donetsk.
El 18 de maig de 2014 L'Assemblea Republicana de la RPL va aprovar la constitució de la República Popular de Luhansk, segons la qual la república esdevenia un estat sobirà i subjecte del dret internacional.

## Referències

* ↑ Звернення Президента щодо проекту змін до Конституції
* ↑ «Заявление МИД Украины в связи с обстрелом патруля СММ». Arxivat de l'original el 2016-12-13. [Consulta: 30 desembre 2017].
* ↑ Постановление Верховной Рады Украины от 17.03.2015 № 254-VIII «О признании отдельных районов, городов, поселков и сел Донецкой и Луганской областей временно оккупированными территориями»
* ↑ OC Media. «Abkhazia recognises Ukraine’s Donetsk and Luhansk», 25-02-2022. [Consulta: 27 febrer 2023].
* ↑ «La Siria riconosce l’indipendenza del Donbass».
* ↑ il Post. «La Corea del Nord ha riconosciuto come stati sovrani e indipendenti le due repubbliche autoproclamate e filorusse di Donetsk e di Luhansk, nella regione ucraina del Donbass», 14-07-2022.
* ↑ 324cat. «Putin reconeix les repúbliques del Donbass i hi envia l'exèrcit per "mantenir la pau"», 21-02-2022. [Consulta: 3 març 2022].
* ↑ Trevelyan, Mark; Trevelyan, Mark «As he seizes Ukrainian lands, Putin is silent on war failings» (en anglès). Reuters, 30-09-2022.
* ↑ «Русская весна» в документах. Какие акты приняла Донецкая народная республика
* ↑ ЛНР просит признать её независимость
* ↑ Донецкая Народная Республика утвердила проект конституции
* ↑ «Конституция Донецкой Народной Республики». Arxivat de l'original el 2017-11-07. [Consulta: 30 desembre 2017].
* ↑ «В ЛНР отмечают годовщину принятия Конституции». Arxivat de l'original el 2017-11-07. [Consulta: 30 desembre 2017].
* ↑ Председатель парламента ЛНР: «Мы не территория Украины, и предложение Путина к нам не относится» — Новости России — ИА REGNUM
* ↑ В ЕС заявили, что не признают документы «Л/ДНР»//УНИАН, 20 февраля 2017
* ↑ «Council Implementing Regulation (EU) No 810/2014 of 25 July 2014 implementing Regulation (EU) No 269/2014 concerning restrictive measures in respect of actions undermining or threatening the territorial integrity, sovereignty and independence of Ukraine» (en anglès). Official Journal of the European Union p. 1—10, 2014. Arxivat de l'original el 2017-10-19. [Consulta: 13 abril 2018].